Dronninglundin linna

Dronninglundin linna (tansk. Dronninglund Slot) on Brønderslevin kunnassa Pohjois-Jyllannissa Tanskassa sijaitseva linna. Sen paikalla sijaitsi aiemmin keskiaikainen Hundslundin benediktiiniluostari. Se siirtyi kuninkaan haltuun uskonpuhdistuksen myötä 1530-luvulla ja muutettiin kartanoksi. Kuningatar Charlotte Amalie asui linnassa vuosina 1690–1714 ja antoi sille nykyisen nimen. Myöhemmin se myytiin ensin kauppias Jacob Severinille, jolta se siirtyi ylihovimarsalkka Adam Gottlob Moltkelle vuonna 1753. Tämä remontoi ja laajensi rakennuksia merkittävästi. Päärakennuksesta tehtiin barokkilinna arkkitehti Laurits de Thurahin piirustuksilla. Sittemmin linna on vaihtanut omistajaa useita kertoja ja nykyisin siinä toimii muun muassa opiskelija-asuntola ja taiteilijakollektiivi. Lähteet Aiheesta muualla Kuvia tai muita tiedostoja aiheesta Dronninglundin linna Wikimedia Commonsissa Dronninglund Slot (tanskaksi)